Kaapstad, Statebondspele en Wêreldbeker op Blitse se programKaapstad sal in Desember weer die tweede toernooi in Wêreldrugby se 2017/’18-sewesreeks aanbied. Die reeks begin soos gewoonlik in Dubai en word op 1 en 2 Desember gespeel. Kaapstad sal sy toernooi op Saterdag 9 Desember en Sondag 10 Desember aanbied. Daar word vir 2018 ook voorsiening gemaak vir die Statebondspele se sewestoernooi op 14 en 15 April aan die Australiese Goue Kus en sewesrugby se Wêreldbekertoernooi word van 20 tot 22 Julie in San Francisco aangebied. Die enigste verandering aan die toernooi self is die aankondiging dat Waikato in Nieu-Seeland nou dié land se toernooi sal aanbied. Dit volg op klein skares, skare-dronkenskap en -vandalisering ná die wedstryd wat die laaste paar jaar in Wellington aan die orde was. Die 2017/’18 toernooie – Dubai: 1-2 Desember, 2017 Kaapstad: 9-10 Desember Sydney: 26-28 Januarie, 2018 Waikato: 3-4 Februarie Las Vegas: 2-4 Maart Vancouver: 10-11 Maart Hongkong: 6-8 April (Statebondspele, Goue Kus: 14-15 April) Singapoer: 28-29 April Parys: 26-27 Mei Londen: 2-3 Junie (Sewes-wêreldbeker, 2018, San Francisco: 20-22 Julie)